**LAZDIJŲ MOKYKLOS-DARŽELIO „VYTURĖLIS”**

**DIREKTORIAUS 2016 METŲ VEIKLOS ATASKAITA**

**1.** **Bendros žinios apie švietimo įstaigą: įstaigos pavadinimas, adresas, kontaktai.**

Lazdijų mokykla-darželis „Vyturėlis“, Senamiesčio g. 8, LT-67105, Lazdijai, tel. (8 318) 514 92; el.p. [vyturelis.darzmok@lazdijai.lt](mailto:vyturelis.darzmok@lazdijai.lt), interneto svetainės adresas [www.mokykladarzelisvyturelis.lt](http://www.mokykladarzelisvyturelis.lt).

**2. Švietimo įstaigos strateginio plano ir 2016 m. veiklos tikslai, uždaviniai ir prioritetai, jų įgyvendinimo rezultatai.**

Lazdijų mokyklos-darželio „Vyturėlis“ (toliau – Mokykla-darželis) veiklos planas 2016 metams sudarytas vadovaujantis Valstybinės bei Lazdijų rajono švietimo politikos nuostatomis ir Mokyklos-darželio strateginiu 2015-2017 m. planu, ugdomosios priežiūros, veiklos kokybės vidaus įsivertinimo išvadomis, kurios leido išryškinti Mokykloje-darželyje egzistuojančias problemas.

Atsižvelgdami į veiklos kokybės vidaus įsivertinimo rezultatus, siekdami įgyvendinti Mokyklos-darželio 2015-2017 m. strateginiame plane numatytą tikslą: besimokančios, patrauklios organizacijos kūrimas – 2016 m. išsikėlėme uždavinius:

- nuolat mokytis, tobulinti personalo kompetencijas ir kvalifikaciją, skleisti gerąją patirtį, gerinti valdymo veiksmingumą, efektyvinti veiklos kokybės vertinimą/įsivertinimą, skatinti lyderystę;

- sudaryti galimybes augančiai asmenybei perimti savo šalies kultūros paveldą ir ugdyti siekį išlaikyti savo asmens ir tautos kultūros tapatumą, sudaryti galimybes pažinti kitų šalių kultūras.

Mokyklos-darželio veiklos plane tikslų realizavimui numatytos priemonės bei siektini rezultatai.

Veiklos plane laikomasi Mokyklos-darželio strateginėse kryptyse deklaruotų vertybių, principų, realizuojant Mokyklos-darželio misiją ir viziją.

Savo viziją Mokykla-darželis įgyvendino pasinaudodama privalumais ir galimybėmis, o veiklos tikslai nukreipti spręsti iškilusias problemas.

Greitai besikeičiančiame pasaulyje mokyklose, kaip ir kitose visuomenės gyvenimo srityse iškyla naujų spręstinų problemų, joms išspręsti mokytojams dažnai nepakanka įgytų kompetencijų, todėl būtina nuolat mokytis ir keistis. Įsigali naujoji edukacinė paradigma, akcentuojanti mokymąsi kaip visą gyvenimą trunkantį procesą, kuris suprantamas kaip veikla, kurioje žmogus plėtoja ir vysto savo kompetencijas. Lietuvoje vis daugiau kalbama apie švietimo sistemos tobulinimą, pertvarkymus, reikalingus Lietuvai įžengus į naują raidos etapą, siekiant įsitvirtinti tarptautinėje erdvėje, mokantis bendradarbiauti ir konkuruoti globaliame pasaulyje. Tad vienu iš prioritetų tampa švietimo lyderystė visose švietimo grandyse. Europos Komisijos komunikate „2020 m. Europa. Pažangaus, tvaraus ir integracinio augimo strategija“, Lietuvos pažangos strategijoje „Lietuva 2030“ teigiama, kad „lyderystė – ateities augimo varomoji jėga“, kuri lemia geresnius rezultatus ne tik švietime, bet ir visose valstybės srityse. To siekiant reikia auginti lyderius visose srityse. Į šiuos klausimus atkreipėme dėmesį organizuodami Mokyklos-darželio veiklą.

**2016 metų veiklos prioritetai:**

**Lyderystė.**

**Ugdymo proceso kokybė.**

**2016 m. veiklos plano tikslų įgyvendinimas ir rezultatai:**

**2.1. Tikslas. Besimokančios, patrauklios organizacijos kūrimas.**

**2.1.1. Pirmas uždavinys**.Nuolat mokytis, tobulinti personalo kompetencijas ir kvalifikaciją, skleisti gerąją patirtį, gerinti valdymo veiksmingumą, efektyvinti veiklos kokybės vertinimą/įsivertinimą, skatinti lyderystę.

Direkciniame pasitarime ,,Veiklos plano 2016 m. pristatymas bendruomenei“ Mokyklos-darželio bendruomenei buvo pristatytas veiklos planas, aptarta kaip bus siekiama išsikeltų tikslų ir uždavinių. Mokyklos-darželio veiklos planas patalpintas Mokyklos-darželio interneto svetainėje.

Mokytojų tarybos posėdyje ,,Kokią įtaką mokinių/ugdytinių pasiekimams daro veiklos kokybės įsivertinimas“ buvo aptartos mokyklos ir ikimokyklinio ugdymo veiklos stipriosios pusės bei išsiaiškintos tobulintinos sritys, numatyta, ką tobulinsime, kad pasiektume geresnių rezultatų. Direkciniame pasitarime ,,Tikslinės programos 2016 metams pristatymas“ aptarėme, kokių materialinių resursų Mokyklai-darželiui reikia, kad pasiektume išsikeltus tikslus ir uždavinius, kad užtikrintume ugdymo kokybę.

Norint, kad mokymo ir mokymosi procesas vyktų sėkmingai, mokiniai mokykloje turi jausti komfortą. Tam didžiulę įtaką turi mokyklos aplinka, kuri turi sukurti tokį mikroklimatą, kad ugdytiniai galėtų jaustis sveikais ir pilnaverčiais žmonėmis. Kaip sukurti edukacines aplinkas, palankias mokymui/si ir ugdymui/si, užtikrinančias vaikų saugumą ir gerą emocinę savijautą, nagrinėjome direkciniame pasitarime „Mokyklos-darželio edukacinių aplinkų aptarimas, pasiūlymai joms tobulinti“.

Mokykla-darželis ir toliau didelį dėmesį skiria mokinių pasiekimų gerinimui, siekia tobulinti testavimo procedūras ir plėsti standartizuotų testų duomenų panaudojimo galimybes ugdymo kokybei gerinti, išsiaiškinti, kaip standartizuotus testus galima racionaliau panaudoti mokyklos veiklos tobulinimui, individualios mokinių pažangos sistemos mokykloje kūrimui. Direkciniame pasitarime „Dėl ketvirtokų pasiruošimo standartizuotiems testams“ aptarėme galimybes, kaip standartizuoti testai gali padėti mokyklai, mokytojams, mokiniams savarankiškai ir objektyviai įsivertinti mokymosi pasiekimus, rinkti grįžtamojo ryšio informaciją, reikalingą ugdymo kokybei ir vadybai gerinti, teikti patikimą grįžtamąjį ryšį tėvams apie jų vaikų mokymosi pasiekimus.

Mokytojų tarybos posėdyje ,,4 klasės mokinių pasirengimo mokytis aukštesnėje pakopoje ir atliktų standartizuotų testų bei 2 klasės diagnostinio įrankio rezultatų aptarimas“ analizavome, kaip mokiniams sekėsi atlikti standartizuotus testus, kokios yra žinių spragos ir kaip pasiekti kiekvieno mokinio pažangos.

Direkciniame pasitarime „2015-2016 m. m. veiklos analizė. Ugdymo plano 2016-2017 m. m. projekto pristatymas“ aptarėme 2015-2016 metų veiklą bei kaip ugdymo planas tenkina įvairių poreikių mokinių ugdymą/si. Direkciniame pasitarime „Mokyklos-darželio, kaip besimokančios organizacijos, kūrimas ir tobulinimas“ buvo aptarti įvykę besimokančių mokyklų tinkliuko susitikimai ir pasidalijimas patirtimi.

Po stebėtų veiklų lopšelio grupėje bei 1-oje klasėje, naujai atvykusių mokinių anketavimo buvo išsiaiškinta, kaip vaikai ir mokiniai Mokykloje-darželyje jautėsi pirmąjį mėnesį, kokių iškilo problemų, kokie rasti problemų sprendimo būdai. Visa tai aptarta direkciniame pasitarime ,,Pirmokų ir naujai į mokyklą atvykusių mokinių adaptacija“.

Gabūs mokiniai dalyvavo užsienio (anglų kalbos), Lietuvių kalbos, Gamtos, Matematikos Kengūros konkursuose.

Toliau plėtojama Mokyklos-darželio, kaip besimokančios organizacijos, veikla. Vyko susitikimai su BMT tinkliuko partneriais: Alytaus Dzūkijos pagrindine mokykla, Birštono gimnazija, Birštono Vienkiemio mokykla-darželiu. Visų mokyklų mokytojai pasidalijo patirtimi, pristatydami savo mokyklų tradicijas.

3 klasėje buvo pravesta atvira pasaulio pažinimo pamoka. Mokytoja Jūratė Cibulskienė pasidalino savo darbo patirtimi su kolegėmis, pristatė naujus mokymosi metodus.

Jau tapo tradicija organizuoti bendras priešmokyklinukų ir ketvirtokų veiklas. Tokiu būdu siekiama palengvinti pirmokų adaptaciją mokykloje, mokytoja gali geriau pažinti būsimus mokinius. Mokytoja Jūratė Cibulskienė vedė integruotą pamokėlę priešmokyklinukams ir ketvirtokams.

Priešmokyklinio ugdymo pedagogė Rasa Sukackienė kartu su kitomis auklėtojomis įgyvendina projektą „Olimpinė karta“. Projekto metu vaikai įgyja žinių apie olimpinį sąjūdį, įgytos žinios įgyvendinamos praktiškai įvairiose sportinėse, meninėse, pažintinėse veiklose.

Auklėtojų Audronės Piličiauskienės, Rasos Sukackienės vykdomo projekto „Sveikatiada“ metu vaikams suteikiama žinių ir praktinių įgūdžių apie sveikatą, mitybą ir fizinį aktyvumą. Vaikams organizuoti įdomūs ir patrauklūs renginiai, kurių metu ugdytiniai plėtė savo žinias ir supratimą sveikos mitybos ir fizinio aktyvumo srityse.

Auklėtojos Asta Azlauskienė, Jurgita Burbienė, Nijolė Margelytė vykdė tarptautinį projektą „Vaiko kelias į gražią kalbą“. Vesdamos įvairius užsiėmimus pagal sudarytą veiklos programą, auklėtojos lavino vaikų smulkiąją motoriką, girdimąjį suvokimą, mokė taisyklingo garsų tarimo, kalbinio kvėpavimo, ugdė pozityvumą ir motyvaciją.

Rasos Sukackienės vykdomo projekto „Futboliukas“ veiklų metu vaikai ne tik žaidė futbolą, bet ir šoko, dainavo, piešė, lipdė, kūrė pasakas.

Ikimokyklinio ir priešmokyklinio ugdymo auklėtojos bendradarbiaudamos su ugdytinių tėvais, organizavo kūrybinę parodą „Nykštuko kepurė“.

**2.1.2. Antras uždavinys**. Sudaryti galimybes augančiai asmenybei perimti savo šalies kultūros paveldą ir ugdyti siekį išlaikyti savo asmens ir tautos kultūros tapatumą, sudaryti galimybes pažinti kitų šalių kultūras.

Tęsiamas tarptautinis bendradarbiavimas tarp trijų ikimokyklinių įstaigų, gerosios patirties sklaida ir profesinis tobulėjimas įgyvendinant projektą „Atverkime langus į pasaulį“.

Mokykla-darželis kasmet vieną iš netradicinio ugdymo dienų paskiria Smalsučių dienai, kurios metu gilinamos, kurio nors mokomojo dalyko žinios, gebėjimai bei jų taikymo įgūdžiai.

2015–2016 mokslo metų Smalsučių diena „Matematikos ekspertai“ buvo skirta matematikai. Mokiniai iš anksto pagal savo pomėgius ir galimybes rinkosi veiklas pagal įvairias matematikos sritis: aritmetikos, geometrinių figūrų, geometrinių kūnų, statistikos, matavimų, galvosūkių, loginio mąstymo ar matematinių žaidimų.

Siekiant išlaikyti savo asmens ir tautos kultūros tapatumą, ugdant vaikų verslumą ir senųjų amatų puoselėjimą, Mokykloje-darželyje organizuota Amatų diena, kurios metu mokiniai klasėse kartu su mokytojomis gamino įvairius darbelius ir juos pardavė Mokykloje-darželyje vykusioje Kaziuko mugėje.

Per 40 metų istoriją Mokykloje-darželyje sukurtos ir puoselėjamos gilios ir turiningos tradicijos. Visa tai, kas vyksta Mokykloje-darželyje, yra svarbu vaiko, kaip asmenybės formavimuisi. Visuomet orientuojamasi, kad mokiniai išaugtų laisvi ir kūrybingi, orūs ir dvasiškai brandūs. Siekiama konstruktyvaus mokinių, mokytojų, vadovų, tėvų bendradarbiavimo. Mokyklos-darželio meninė veikla orientuota į kultūrinį mokinių švietimą ir ugdymą. Puoselėjama auklėjamoji meninio ugdymo reikšmė, meninės veiklos prasmingumas. Visa tai siekėme atskleisti Mokyklos-darželio 40-mečio jubiliejinės šventės, surengtos bendruomenei bei svečiams, metu. Šventės eiga ir scenarijus buvo aptarti direkciniame pasitarime ,,Dėl Mokyklos-darželio 40 metų jubiliejaus organizavimo“.

Ir šiais mokslo metais Mokykloje-darželyje vyko tradicinė respublikinė pradinių klasių mokinių konferencija „Senolių skrynią atvėrus-2016“. Konferencijos tikslas – skatinti pradinių klasių mokinius domėtis senaisiais amatais, branginti savo tautinį-kultūrinį savitumą, stiprinti kartų ryšius, formuoti mokinių pažinimo, kūrybiškumo, komunikavimo, socialumo ir mokymosi mokytis, bendravimo ir bendradarbiavimo kompetencijas, tobulinti IKT, mokytis gebėjimus ir žinias pritaikyti praktikoje.

Mokykla-darželis dalyvauja ,,Erasmus+“ 2-ojo pagrindinio veiksmo bendrojo ugdymo sektoriaus tarpmokyklinės strateginės partnerystės finansuojamo projekto ,,Mokykla gali būti įdomi“ programoje. Projekto veiklos finansuojamos iš Europos Komisijos lėšų. Projekte dalyvauja mokyklos iš Slovakijos, Lenkijos, Portugalijos, Olandijos bei Lietuvos. Projekto pagrindinis prioritetas yra bendradarbiavimas, inovacijų ir gerosios patirties mainai tarp šalių partnerių. Šio projekto esmė yra sutelkti dėmesį į mokymo metodų ir būdų, pamokos struktūros kokybę, išsiaiškinti švietimo sistemų poveikį mokiniams kiekvienoje šalyje partnerėje. Pagrindinis dėmesys tarptautinių mobilumų metu skiriamas pamokų stebėjimui, analizei, trūkumų ir privalumų mokyklose išryškinimui. Kartu su mokytojais projekto veiklose dalyvaus ir mokiniai. Projekte numatyta, kad tarptautiniuose mobilumuose dalyvaus 12 vaikų. Jie dalyvaus pamokose, renginiuose ir kitose veiklose, analizuos kaip mokosi kitų šalių vaikai, dalinsis savo patirtimi apie mokymąsi, kas, jų nuomone, padeda geriau išmokti dėstomus dalykus. Per šio projekto veiklas mokiniai kartu su mokytojais atras naujus, efektyvesnius mokymo/si būdus. 2016 m. lapkričio 6-12 dienomis įvyko pirmasis projekto partnerių susitikimas Olandijoje, Bakel mieste. Antrasis susitikimas įvyko Slovakijoje, Košice mieste. Šio projekto veiklos buvo aptartos ir pristatytos Mokyklos-darželio bendruomenei, paviešintos spaudoje ir Mokyklos-darželio interneto svetainėje.

2016 metais parengta ir užpildyta Strateginės partnerystės projekto Erasmus + KA2 paraiška ,,Be creative with Erasmus“ bei Erasmus+ KA1 ,,Bendraudami mokykimės, įgyvendinkime pokyčius mokykloje“.

Mokyklos-darželio švietimo stebėsenos rodikliai aptarti direkciniame pasitarime ,,Švietimo stebėsenos rodiklių už 2016 metus aptarimas“.

2016 m. liepos 4-9 dienomis Vilniuje vyko Moksleivių dainų šventė „Tu mums viena”. Joje dalyvavo apie 22 tūkstančiai moksleivių iš visos Lietuvos. Šventėje dalyvavo ir atranką laimėjęs Mokyklos-darželio jaunučių šokių kolektyvas „Sukucis”, vadovaujamas mokytojos Gitanos Kolkienės.

2016 m. Lazdijų rajono savivaldybė skyrė lėšų įsigyti tautinius kostiumus Mokyklos-darželio etnografiniam ansambliui ,,Dzūkuciai“. Už 4215 eurų buvo nupirkta 8 tautinių rūbų komplektai mergaitėms, 8 komplektai berniukams ir vienas moteriškas komplektas.

Nuo 2016 m. rugsėjo 1 d. Mokykloje-darželyje 1-4 klasių mokiniai dėvi mokyklinę uniformą.

**3. Švietimo įstaigos veiklų specifika.**

Teikiamas ikimokyklinis, priešmokyklinis ir pradinis ugdymas. Mokiniai turi galimybę pasirinkti neformaliojo švietimo ir kryptingo meninio ugdymo užsiėmimus.

**4. Veiklos kokybės giluminio vidaus įsivertinimo rezultatai.**

**4.1. Pradinio ugdymo veiklos kokybės giluminis vidaus įsivertinimas.**

2016 m. atliktas pradinio ugdymo veiklos kokybės įsivertinimo srities 4. Pagalba mokiniui, veiklos rodiklio 4.5. Tėvų pedagoginis švietimas, pagalbinio rodiklio 4.5.1. Tėvų pagalba mokantis, giluminis įsivertinimas.

Darbo grupė išsikėlė tikslus išsiaiškinti:

- ar mokykloje veikia mokytojų ir tėvų bendradarbiavimo sistema siekiant padėti vaikams mokytis ir ar ji yra veiksminga;

- ar tėvai domisi ir gauna informaciją apie savo vaikų mokymąsi;

- ar tėvai padeda savo vaikams mokymosi procese.

Anketinėje apklausoje dalyvavo 75 1-4 klasių mokinių tėvai, 2-4 klasių mokiniai ir 11 pedagogų. Išanalizavus apklausoje dalyvavusiųjų respondentų atsakymų rezultatus, galime daryti išvadas, kad mokykloje sėkmingai veikia mokytojų ir tėvų bendradarbiavimo sistema, siekianti padėti vaikams mokytis, kurią teigiamai vertina apie 90 % tėvų ir mokytojų. Daugumos tėvų (globėjų) bendradarbiavimas su mokykla paremtas abipusiu pasitikėjimu. Tėvai (globėjai) nuolat informuojami apie vaikų pasiekimus ir elgesį mokykloje, dauguma jų reguliariai domisi savo vaikų pasiekimais, padeda vaikams atlikti namų darbus. Tėvams (globėjams) pakanka informacijos, kurią gauna iš mokyklos apie vaikų mokymąsi. Dar nepilnai išnaudojamos elektroninio dienyno galimybės, kadangi tėvai pageidauja gauti informaciją ir kitais būdais. Populiariausi bendravimo metodai – tėvų susirinkimai ir individualūs pokalbiai. Už vaiko auklėjimą ir mokymąsi jaučiasi atsakingi tiek pedagogai, tiek tėvai. Tėvai visada pastebi savo vaikų mokymosi pažangą, pedagogai pripažįsta tėvų pastangas padėti savo vaikams mokytis.

Vadovaujantis apklausos rezultatais, suformuotos rekomendacijos pedagogams ir mokinių tėvams, leisiančios toliau tobulinti veiklos kokybės rezultatus.

**Rekomendacijos pedagogams:**

Skatinti tėvus domėtis mokykloje vykdoma veikla, joje dalyvauti ne tik klasės susirinkimų metu, bet ir įtraukiant į mokykloje organizuojamus renginius, šventes, projektinę veiklą, akcijas.

Organizuoti kuo daugiau šviečiamųjų renginių tėvams.

Vykdyti tiriamuosius darbus tėvų nuomonei bei pageidavimams ištirti ir į juos atsižvelgti.

**Rekomendacijos tėvams:**

Aktyviau dalyvauti įvairiose mokyklos organizuojamose veiklose.

Dėl vaiko pasiekimų ar elgesio problemų bendradarbiauti su klasėje dirbančiais mokytojais, pagalbos vaikui specialistais.

**Laukiami rezultatai:**

Mokytojai analizuos susidariusias ugdymo(si) situacijas, jas nuolat aptars su mokinių tėvais. Teikdami tinkamą pagalbą savo vaikui, nuolat su juo bei mokytojais bendraudami ir bendradarbiaudami, įsijungdami į mokyklos gyvenimą, tėvai su mokytojais kurs efektyvesnę tėvų ir pedagogų pagalbos mokiniams sistemą, kuri gerins ugdytinių pasiekimus ir pažangą, ugdymo proceso kokybę.

**4.2. Ikimokyklinio ir priešmokyklinio ugdymo veiklos giluminis vidaus įsivertinimas.**

2016 m. atliktas ikimokyklinio ir priešmokyklinio ugdymo veiklos kokybės įsivertinimo srities 1. ETOSAS, veiklos rodiklio 1.1. Mokyklos vertybės, pagalbinių rodiklių: 1.1.1. Vaikų kultūra, 1.1.2. Aplinkos svetingumas, saugumas, estetika įsivertinimas.

**Išvados ir pasiūlymai:**

Analizuojant apklausos duomenis galima teigti, kad dauguma tėvų ir pedagogų mano, jog vaikų kultūra tinkamai atsispindi Mokyklos-darželio vizijoje, misijoje, tiksluose bei praktinėje veikloje. Respondentai mano, kad įstaiga yra reprezentuojama visuomenėje, užtikrinamas saugumas. Dalis tėvų pripažįsta, kad neprisideda prie įstaigos įvaizdžio bei aplinkos kūrimo ir nėra pedagogų pagalbininkai vaikų ugdymo(si) procese, todėl reikia ieškoti tinkamų būdų ir priemonių aktyvesniam tėvų dalyvavimo ugdymo įstaigos veikloje skatinimui.

Vadovaujantis apklausos rezultatais galime teigti, kad įstaigoje vaikams sudaromos ganėtinai palankios sąlygos atskleisti savo individualumą ir kūrybiškumą. Aplinka yra jauki, estetiška, saugi.

Apibendrinant galime teigti, kad veiklos rodiklio 1.1. Mokyklos vertybės pagalbiniai rodikliai: 1.1.1 Vaikų kultūra, 1.1.2 Aplinkos svetingumas, saugumas, estetika vertinami 3 lygiu.

Atsižvelgiant į apklausos rezultatus ir siekiant tobulinti ikimokyklinio ir priešmokyklinio ugdymo veiklos kokybės rezultatus, suformuotos rekomendacijos ugdytinių tėvams ir pedagogams.

**Rekomendacijos tėvams:**

Skatinti tėvus kartu su vaikais dalyvauti įvairiuose Mokyklos-darželio renginiuose, padėti ruoštis renginiams ir patiems juose dalyvauti.

Įvairius vaikų pomėgius, auklėtojos pastebėtus darželyje, tėvai galėtų puoselėti ir namų aplinkoje.

**Rekomendacijos pedagogams:**

Skatinti tėvus išreikšti savo nuomonę sprendžiant Mokyklos-darželio ugdymo (-si) klausimus, glaudžiau su tėvais bendradarbiauti organizuojant Mokyklos-darželio renginius ir skatinti juose dalyvauti.

Naudoti įvairius tėvų švietimo būdus ir formas: neformalias talkas, savanorystę, susitikimus su specialistais, seminarus, kuriuose kartu dalyvautų pedagogai ir tėvai.

**Laukiami rezultatai:**

Geras įstaigos įvaizdis, saugi aplinka.

Tėvų pasitikėjimas įstaiga, pedagogais, pasididžiavimas, kad vaikas lanko šią įstaigą ar grupę.

Buvę auklėtiniai teigiamai atsilieps apie Mokykloje-darželyje praleistus metus, geras auklėtojas.

Tėvų domėjimasis vaikų veikla skatins vaikų motyvaciją labiau įsitraukti į ugdymo procesą. Vaikai taps veiklesni, smalsesni.

Auklėtojos įgaus daugiau motyvacijos kūrybingai dirbti kai matys, jog tėvams rūpi teigiami rezultatai.

**5. Mokymosi aplinka, ugdymo proceso organizavimas.**

**5.1. Vaikų, mokinių skaičius švietimo įstaigoje ir jo pokytis per kalendorinius metus:**

|  |  |  |  |  |
| --- | --- | --- | --- | --- |
| Vaikų/mokinių skaičius | 2015 m. | | 2016 m. | |
| Sausio 1 d. | Gruodžio 31 d. | Sausio 1 d. | Gruodžio 31 d. |
| Ikimokyklinio ugdymo grupėse | 131 | 121 | 121 | 104 |
| 1. Priešmokyklinio ugdymo grupėse | 41 | 26 | 26 | 40 |
| 1. 1- 4 klasėse | 111 | 128 | 128 | 109 |

**5.2. Grupių, klasių komplektų skaičius per kalendorinius metus, jungtinių klasių komplektų skaičius**:

|  |  |  |  |  |
| --- | --- | --- | --- | --- |
| Grupių/klasių skaičius | 2015 m. | | 2016 m. | |
| Sausio 1 d. | Gruodžio 31 d. | Sausio 1 d. | Gruodžio 31 d. |
| Ikimokyklinio ugdymo grupės | 5 komplektai | 6 komplektai | 6 komplektai | 5 komplektai |
| Priešmokyklinio ugdymo grupės | 2 komplektas | 1 komplektai | 1 komplektas | 2 komplektai |
| 1 klasės | 1 komplektai | 2 komplektas | 2 komplektai | 1 komplektas |
| 2 klasės | 1 komplektai | 1 komplektas | 1 komplektas | 2 komplektai |
| 3 klasės | 2 komplektai | 1 komplektai | 1 komplektas | 1 komplektas |
| 4 klasės | 1 komplektai | 2 komplektas | 2 komplektai | 1 komplektas |

Nuo 2016 m. rugsėjo 1 d. veikia 2 priešmokyklinio ugdymo grupės. Jungtinių klasių nėra.

**5.3. Klasių, grupių komplektavimas: vidutinis mokinių, vaikų skaičius klasių, grupių komplektuose:**

|  |  |  |
| --- | --- | --- |
| Vidutinis vaikų/mokinių skaičius | 2015 m. gruodžio 31 d. | 2016 m. gruodžio 31 d. |
| Ikimokyklinio ugdymo (lopšelio) grupėje | 17 | 17 |
| Ikimokyklinio ugdymo 4-se grupėse | 22 | 22 |
| Priešmokyklinio ugdymo grupėse | 26 | 20 |
| 1-4 klasėse | 22,2 | 22 |

**5.4. Specialiųjų ugdymosi poreikių mokinių skaičius: specialiųjų pedagogų ir mokinių santykis (švietimo pagalbos specialistų etatai):**

|  |  |  |
| --- | --- | --- |
| Spec. poreikių vaikai | 2014-2015 mokslo metai | 2015-2016 mokslo metai |
| Pradinis ugdymas | 7 pritaikytos Bendrosios programos: 4 dideli ugdymosi poreikiai, 3 – vidutiniai. | 7 vaikai (1 pritaikyta pradinio ugdymo individualizuota programa), (6 pritaikytos bendrosios programos: 5 – dideli ugdymosi poreikiai, 2 – vidutiniai. |
| Ikimokyklinis ir priešmokyklinis ugdymas | 5 vaikai (2 individualizuotos ikimokyklinio ugdymo programos, 3 pritaikytos). Labai dideli ugdymosi poreikiai – 1, dideli – 2, vidutiniai – 2. | 5 vaikai (1 individualizuota ikimokyklinio ugdymo programa, 4 pritaikytos). Labai dideli ugdymosi poreikiai – 1, dideli – 2, vidutiniai – 2. |

Mokykloje-darželyje dirbo socialinis pedagogas (1 etatas), logopedas (1 etatas), specialusis pedagogas (0,25 etato) psichologas (0,2 etato).

2016 m. m. 39 vaikai turėjo kalbos ir kalbėjimo sutrikimus.

**5.5. Išvykusių į užsienį ir sugrįžusių iš užsienio mokinių skaičius.**

2016 m. m. į užsienį gyventi ir mokytis išvyko 4 pradinių klasių mokiniai, iš užsienio sugrįžusių vaikų nėra.

**5.6. Pailgintos dienos grupės, jų skaičius ir mokinių skaičius jose ir jų veikla.**

|  |  |  |  |
| --- | --- | --- | --- |
| Pailgintos dienos grupių skaičius | | Mokinių skaičius grupėse | |
| 2015 m. | 2016 m. | 2015 m. | 2016 m. |
| 3 | 3 | 84 | 87 |

**5.7. 7-16 metų amžiaus vaikų, nelankančių mokyklos, švietimo įstaigos aptarnaujamoje teritorijoje, skaičius;**

Vaikų, nelankančių mokyklos, nėra.

**5.8. Ikimokyklinis ugdymas (grupių, vaikų skaičius):**

|  |  |  |  |  |
| --- | --- | --- | --- | --- |
|  | 2015 m. | | 2016 m. | |
| sausio 1 d. | gruodžio 31 d. | sausio 1 d. | gruodžio 31 d. |
| Grupių skaičius | 5 | 6 | 6 | 5 |
| Ugdytinių skaičius | 103 | 121 | 121 | 104 |

**5.9. Priešmokyklinis ugdymas (grupių, vaikų skaičius):**

|  |  |  |  |  |
| --- | --- | --- | --- | --- |
|  | 2015 m. | | 2016 m. | |
| sausio 1 d. | gruodžio 31 d. | sausio 1 d. | gruodžio 31 d. |
| Grupių skaičius | 2 | 1 | 1 | 2 |
| Ugdytinių skaičius | 41 | 26 | 26 | 40 |

**5.10. Pradinis ugdymas (mokinių skaičius pagal klases, mokinių pasiekimų lygis, standartizuotų testų rezultatai):**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Klasė | 2015 m. | | | | 2016 m. | | | | |
| Komplektų skaičius | | Mokinių skaičius | | Klasė | Komplektų skaičius | | Mokinių skaičius | |
| sausio1 d. | gruodžio31 d. | Sausio  1 d. | gruodžio31 d. | sausio  1 d. | gruodžio  31 d. | sausio  1 d. | gruodžio  31 d. |
| 1 | 1 | 2 | 26 | 45 | 1 | 2 | 1 | 44 | 24 |
| 2 | 1 | 1 | 26 | 26 | 2 | 1 | 2 | 26 | 36 |
| 3 | 2 | 1 | 32 | 24 | 3 | 1 | 1 | 25 | 23 |
| 4 | 1 | 2 | 27 | 34 | 4 | 2 | 1 | 33 | 26 |
| Viso: | 5 | 6 | 111 | 129 | Viso: | 6 | 5 | 128 | 109 |

**Mokinių pažangumas:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 2015 metai | | | | | 2016 metai | | | |  |  |
| Dalyko pavadinimas | Pasiekimų lygis | Mokinių skaičius | % nuo bendro mokinių skaičiaus | Pastabos | Dalyko pavadinimas | Pasiekimų lygis | Mokinių skaičius | % nuo bendro mokinių skaičiaus | Pastabos | Pokytis |
| Lietuvių kalba | Aukštesnysis | 32 | 28,83% | Nuo 111 mokinių  (1-4 kl.) | Lietuvių kalba | Aukštesnysis | 42 | 33,6% | Nuo 125 mokinių  (1-4 kl.) | Padidėjo 4,77% |
| Pagrindinis | 46 | 41,44% | Pagrindinis | 54 | 43,2% | Padidėjo 1,76% |
| Patenkinamas | 33 | 29,73% | Patenkinamas | 29 | 23,2% | Sumažėjo 6,53% |
| Matematika | Aukštesnysis | 33 | 29,74% | Nuo 111 mokinių  (1-4 kl.) | Matematika | Aukštesnysis | 43 | 34,4% | Nuo 125 mokinių  (1-4 kl.) | Padidėjo 4,66% |
| Pagrindinis | 44 | 39,63% | Pagrindinis | 48 | 38,4% | Sumažėjo 1,23% |
| Patenkinamas | 34 | 30,63% | Patenkinamas | 34 | 27,2% | Sumažėjo 3,43% |
| Anglų kalba | Aukštesnysis | 20 | 23,53% | Nuo 85 mokinių  (1-4 kl.) | Anglų kalba | Aukštesnysis | 24 | 29% | Nuo 83 mokinių  (1-4 kl.) | Padidėjo 5,47% |
| Pagrindinis | 45 | 52,94% | Pagrindinis | 44 | 53% | Padidėjo 0,06% |
| Patenkinamas | 20 | 23,53% | Patenkinamas | 15 | 18% | Sumažėjo 5,53% |
| Pasaulio  pažinimas | Aukštesnysis | 40 | 36,03% | Nuo 111 mokinių  (1-4 kl.) | Pasaulio pažinimas | Aukštesnysis | 52 | 41,6% | Nuo 125 mokinių  (1-4 kl.) | Padidėjo 5,57 % |
| Pagrindinis | 57 | 51,35% | Pagrindinis | 52 | 41,6% | Sumažėjo 9,75% |
| Patenkinamas | 14 | 12,62% | Patenkinamas | 21 | 16,8% | Padidėjo 4,18% |
| Dailė ir  technologijos | Aukštesnysis | 89 | 80,18% | Nuo 111 mokinių  (1-4 kl.) | Dailė ir  technologijos | Aukštesnysis | 85 | 68% | Nuo 125 mokinių  (1-4 kl.) | Sumažėjo 12,18% |
| Pagrindinis | 20 | 18,02% | Pagrindinis | 36 | 28,8% | Padidėjo 10,78% |
| Patenkinamas | 2 | 1,8% | Patenkinamas | 4 | 3,2% | Padidėjo 1,4% |
| Muzika | Aukštesnysis | 86 | 77,48% | Nuo 111 mokinių  (1-4 kl.) | Muzika | Aukštesnysis | 93 | 74,4% | Nuo 125 mokinių  (1-4 kl.) | Sumažėjo 3,08% |
| Pagrindinis | 22 | 19,82% | Pagrindinis | 27 | 21,6% | Padidėjo 1,78% |
| Patenkinamas | 3 | 2,7% | Patenkinamas | 5 | 4% | Padidėjo 1,3% |
| Kūno kultūra | Aukštesnysis | 63 | 57,8% | Nuo 109 mokinių  (1-4 kl.) | Kūno kultūra | Aukštesnysis | 101 | 80,8% | Nuo 123 mokinių  (1-4 kl. | Padidėjo 23% |
|  | Pagrindinis | 42 | 38,53% | Pagrindinis | 21 | 16,8% | Sumažėjo 21,73% |
|  | Patenkinamas | 4 | 3,67% | Patenkinamas | 1 | 0,8% | Sumažėjo 2,87% |

**4 klasės baigiamųjų testų rezultatai:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 4 klasės standartizuoti testai 2015 metai | | | |  | 4 klasės standartizuoti testai 2016 metai | | | |  | Pokytis |
| Dalyko pavadinimas | Lygis | % | Mokinių skaičius | Nuo bendro skaičiaus | Dalyko pavadinimas | Lygis | % | Mokinių skaičius | Nuo bendro skaičiaus |  |
| Matematika | Aukštesnysis | 0% | 0 | 26 | Matematika | Aukštesnysis | 55% | 16 | 29 | Padidėjo 55% |
| Pagrindinis | 65,4% | 17 |  |  | Pagrindinis | 44,8% | 13 |  | Sumažėjo 20,6% |
| Patenkinamas | 30,8% | 8 |  |  | Patenkinamas | 0,0% | 0 |  | Sumažėjo 30,8% |
|  | Nepatenkinamas | 3,8% | 1 |  |  | Nepatenkinamas | 0,0% | 0 |  | Sumažėjo 3,8% |
| Skaitymas | Aukštesnysis | 16% | 4 | 25 | Skaitymas | Aukštesnysis | 34,4% | 11 | 31 | Padidėjo 18,4% |
| Pagrindinis | 20% | 5 |  |  | Pagrindinis | 31,3% | 10 |  | Padidėjo 11,3% |
| Patenkinamas | 48% | 12 |  |  | Patenkinamas | 31,3% | 10 |  | Sumažėjo 16,7% |
|  | Nepatenkinamas | 16% | 4 |  |  | Nepatenkinamas | 3,1% | 1 |  | Sumažėjo 12,9% |
| Rašymas | Aukštesnysis | 15,4% | 4 | 26 | Rašymas | Aukštesnysis | 21,4% | 6 | 28 | Padidėjo 6,0% |
| Pagrindinis | 46,2% | 12 |  |  | Pagrindinis | 53,6% | 15 |  | Padidėjo 7,4% |
| Patenkinamas | 30,8% | 8 |  |  | Patenkinamas | 25,0% | 7 |  | Padidėjo 5,8% |
|  | Nepatenkinamas | 7,7% | 2 |  |  | Nepatenkinamas | 0,0% | 0 |  | Sumažėjo 7,7% |
| Pasaulio pažinimas | Aukštesnysis | 46,2% | 12 | 26 |  | Aukštesnysis | 27,3% | 9 | 33 | Sumažėjo  18,9% |
|  | Pagrindinis | 34,6% | 9 |  |  | Pagrindinis | 66,7% | 22 |  | Padidėjo 32,1% |
|  | Patenkinamas | 19,2% | 5 |  |  | Patenkinamas | 6,1% | 2 |  | Sumažėjo 13,1% |
|  | Nepatenkinamas | 0% | 0 |  |  | Nepatenkinamas | 0,0% | 0 |  | Nepakito |

**6. Neformalusis švietimas (būreliai ir jų rezultatai, mokinių, lankančių ir nelankančių neformaliojo švietimo būrelius švietimo įstaigoje, Lazdijų meno mokyklą ir Lazdijų sporto centrą, skaičius ir dalis (% ) nuo bendro mokinių skaičiaus ir kt.).**

2016-2017 mokslo metais Mokykloje-darželyje veikia 7 neformaliojo švietimo, 14 kryptingo meninio ugdymo būrelių, juos lanko 108 mokiniai (97,2%), kryptingo meninio ugdymo būrelius lanko 130 (89,6%) ikimokyklinio ir priešmokyklinio amžiaus vaikų.

Lazdijų Meno mokyklą lanko 30 (27%) pradinių klasių mokinių.

Lazdijų Sporto centro būrelius lanko 30 (27 %) pradinių klasių mokinių, 21 (14,48%) ikimokyklinio ir priešmokyklinio amžiaus vaikas.

**7. Olimpiadų, varžybų, konkursų rezultatai.**

**7.1. Akademiniai pasiekimai:**

Mokyklos-darželio ugdytiniai dalyvavo įvairiuose konkursuose, sportinėse varžybose, meno festivaliuose ir pasiekė gerų rezultatų:

Gabūs mokiniai dalyvavo konkursuose:

**Anglų kalbos** konkurse dalyvavo 12 mokinių.

Auksinės Kengūros diplomus laimėjo 9 mokiniai.

**Lietuvių kalbos** konkurse dalyvavo 15 mokinių.

Auksinės Kengūros diplomus laimėjo 6 mokiniai.

Oranžinės Kengūros diplomus laimėjo 4 mokiniai.

**Gamtos Kengūros** konkurse dalyvavo 17 mokinių. Prizinių vietų neužėmė.

**Istorijos Kengūros** konkurse dalyvavo 2 mokiniai. Prizinių vietų neužėmė.

**Matematikos Kengūros** konkurse dalyvavo 27 mokiniai. Prizines vietas pelnė 15 mokinių.

1 mokinė „Nykštukų“ grupėje pateko į 50 geriausiųjų Lietuvoje, 9 mokiniai pateko į 10 geriausiųjų rajone, „Mažylių“ grupėje į 10 geriausiųjų rajone pateko 5 mokiniai.

**7.2. Meniniai ir sporto pasiekimai:**

Dalyvauta tarptautiniame pradinių klasių mokinių dailyraščio konkurse „Tau, Lietuva!“, kuriame 1 b klasės mokinys Evaldas Kazlauskas laimėjo I vietą (mokytoja Vilma Čepanonienė), 2 klasės mokinė Austėja Nevulytė laimėjo III vietą (mokytoja Rūta Kalėdienė).

Tautinių šokių kolektyvas „Sukucis“ dalyvavo Respublikinėje Lietuvos moksleivių dainų šventėje (mokytoja Gitana Kolkienė).

Pradinių klasių mokinių komanda dalyvavo Lazdijų rajono estafečių varžybose "Drąsūs, stiprūs, vikrūs" ir užėmė III vietą.

Pradinių klasių mokinių komanda dalyvavo Lazdijų rajono kvadrato varžybose ir užėmė II vietą.

Priešmokyklinukų komanda dalyvavo „Mažųjų olimpiados“ (organizatoriai RIUKKPA), „Olimpinė karta“ visuose trijuose etapuose: I etape, kuris vyko Mokykloje-darželyje tapo nugalėtojais. II etape, Miesto finalinėse varžybose Druskininkuose tapo nugalėtojais. III etape Kaune tapo festivalio finalininkais. Komandą varžyboms rengė pedagogės Rasa Sukackienė ir Odeta Jaciunskienė.

**8. Švietimo įstaigos vadovai, jų indėlis, tobulinant įstaigos administravimą (vadovo veikla formuojant ir keičiant įstaigos kultūrą, bendradarbiavimas su socialiniais partneriais, žmogiškųjų, materialinių ir finansinių išteklių valdymas, veiklos tobulinimas, šių metų naujovės ar tęstinumas).**

Mokyklos-darželio vadovai savo veiklą grindžia komandiniu darbu. Sistemingai pagal pareiginį pasiskirstymą ir metų pradžioje nustatytus tikslus bei prioritetus vykdo ugdymo proceso priežiūrą: stebi organizuojamus renginius, pamokas, jas aptaria, vertina darbo kokybę bei teikia konkrečias rekomendacijas dėl mokytojų veiklos tobulinimo.

Inicijuoja projektų rengimą ir vykdymą.

Tęsia bendradarbiavimą su Alytaus Dzūkijos pagrindine mokykla, Birštono Vienkiemio darželiu-mokykla, Birštono gimnazija, su Druskininkų lopšeliu-darželiu ,,Bitutė“ ir Lenkijos Respublikos Seinų darželiu Nr. 1, Viešąja įstaiga „Vaiko labui“, vykdant prevencines programas ,,Zipio draugai“, „Obuolio draugai”, „Įveikiame kartu“.

Direktorius atsakingas už Erasmus+ projektų paraiškų teikimą, projektų vykdymą, įvykdyto projekto „Ikimokyklinio ir priešmokyklinio ugdymo plėtra (IPUP)“ tęstinumo užtikrinimą, „Sveikatiados“ projekto vykdymą, įstaigos dalyvavimą tarptautiniame projekte ,,Vaiko kelias į gražią kalbą”, dalyvavimą sportiniuose projektuose: Olimpinė programa, ,,Mažųjų Olimpiada“ ir ,,Futboliukas“.

Direktoriaus pavaduotoja ugdymui koordinuoja ,,Sveikatą stiprinančios mokyklos“ programos projektą ,,Augsiu sveikas ir žvalus“, kurio programa 2016-2020 metams sudaryta atsižvelgus į strateginius įstaigos planus, Mokyklos-darželio veiklos programą, mokyklos dalyvavimą Sveikatą stiprinančių mokyklų projekte patirtį, bendruomenės poreikius. Ši programa nustato tikslus bei uždavinius 2016-2020 metams, apibrėžia prioritetus ir priemones uždaviniams vykdyti. Pratęstas sveikatą stiprinančios mokyklos ( antrojo lygmens) veiklos pažymėjimas.

Direktoriaus pavaduotoja ugdymui atsakinga už informacijos pateikimą Mokyklos-darželio interneto svetainėje, elektroninių dienynų ( Tamo, Mūsų darželis) pildymo priežiūrą. Taip pat atsakinga už BMT-3 ir 2012 metais sukurto „tinkliuko“, apjungiančio Alytaus Dzūkijos pagrindinės mokyklos, Birštono gimnazijos bei Birštono Vienkiemio darželio-mokyklos komandas, veiklos tęstinumą. „Tinkliukas“ toliau sprendžia problemą „Skaitymo kokybės gerinimas“ ir kitas su ugdymu susijusias problemas. Nuo 2013 metų vasario mėnesio Mokykla-darželis yra „Skaitanti mokykla“, šios programos lyderis yra direktoriaus pavaduotoja ugdymui, ji koordinuoja ,,Skaitančios mokyklos“ veiklą, organizuoja programos įgyvendinimą, su komanda planuoja tolimesnes veiklas.

Direktoriaus pavaduotoja ugdymui atsakinga už etninės kultūros puoselėjimą Mokykloje-darželyje Jau trečius metus organizuojamos respublikinės pradinių klasių mokinių konferencijos „Senolių skrynią atvėrus“, kurių tikslas – skatinti pradinių klasių mokinius domėtis senaisiais amatais, branginti savo tautinį-kultūrinį savitumą, stiprinti kartų ryšius, formuoti mokinių pažinimo, kūrybiškumo, komunikavimo, socialumo ir mokymosi mokytis, bendravimo ir bendradarbiavimo, IKT kompetencijas, ugdyti gebėjimus pritaikyti žinias praktikoje. Organizuojami Tramtatulio konkursai mokykloje, 2017 m. du mokiniai pateko į rajoninį etapą. Pavaduotoja koordinuoja programų veiklą (Gabių ir talentingų vaikų ugdymo programa, Prevencinės programos ir kt. ).

Taip pat koordinuoja tarptautinio projekto „Atverkime langus į pasaulį“ su Druskininkų lopšeliu-darželiu „Bitutė“ ir Lenkijos Respublikos Seinų darželiu Nr. 1 veiklą“.

Pavaduotoja atsakinga už ikimokyklinio, priešmokyklinio ir pradinio ugdymo mokytojų, ugdytinių pasiruošimą ir dalyvavimą įvairiuose renginiuose Mokykloje-darželyje, rajone, konkursų ir olimpiadų organizavimą.

Mokyklos-darželio vadovai geba efektyviai priimti sprendimus. Vadovų santykiai su darbuotojais, mokiniais, jų tėvais, grindžiami savitarpio supratimu, bendradarbiavimu, iniciatyvų skatinimu ir palaikymu. Mokyklos-darželio direktorė yra įgijusi III vadybinę kategoriją, direktoriaus pavaduotoja ugdymui Janė Gudžiauskienė - II vadybinę kategoriją, Mokyklos-darželio vadovai, analizuodami savo veiklos stipriąsias ir silpnąsias puses, numato tolimesnius savo veiklos prioritetus.

**9. Švietimo įstaigos darbuotojų charakteristika:**

**9.1. Mokytojų skaičiaus pokytis per kalendorinius metus:**

2016 m. sausio 1 d. Mokykloje-darželyje dirbo:

6 pradinių klasių mokytojos, 2 užsienio (anglų) kalbos mokytojos, 1 tikybos mokytoja, 3 kryptingo meninio ugdymo mokytojos, 3 pailgintos dienos grupės auklėtojos, viso 15 pedagogų.

2016 m. gruodžio 31 d. Mokykloje-darželyje dirbo:

5 pradinių klasių mokytojos, 2 užsienio (anglų) kalbos mokytojos, 1 tikybos mokytoja, 3 kryptingo meninio ugdymo mokytojos ir 3 pailgintos dienos grupės auklėtojos, viso 14 pedagogų.

**9.2. Mokytojų pasiskirstymas pagal kategorijas:**

6 mokytojai turi mokytojo metodininko, 4 – vyresniojo mokytojo, 4 – mokytojo kvalifikacines kategorijas.

**9.3. Mokinių, tenkančių vienam mokytojui, skaičius**:

109 : 7 = 15,57

**9.4. Švietimo pagalbos specialistų skaičius (etatai):**

Logopedas – 1 etatas, socialinis pedagogas – 1,00 etato; psichologas – 0,2 etato;

Specialusis pedagogas – 0,25 etato, mokytojo padėjėjas – 0,50 etato, mokytojo padėjėjas darbui su ugdytiniais, turinčiais didelių ir labai didelių spec. poreikių – 1 etatas.

**9.5. Mokytojų skaičius:**

2016 metais sausio 1 d. šešiose ikimokyklinio ugdymo grupėse dirbo 11 ikimokyklinio ugdymo auklėtojų (9,6 etatai), 1 auklėtoja anglų kalbos mokymui – 0,56 etato, iš jų:

1 auklėtoja metodininkė, 6 vyresniosios auklėtojos, 5 auklėtojos.

Su priešmokyklinio amžiaus vaikais dirbo 3 priešmokyklinio ugdymo pedagogės (1,6 etato): 2 iš jų turi vyresniosios auklėtojos, 1 – auklėtojos kvalifikaciją.

2016 metais rugsėjo 1 d. penkiose ikimokyklinio ugdymo grupėse dirbo 11 ikimokyklinio ugdymo auklėtojų (8,9 etatai), 1 auklėtoja anglų kalbos mokymui – 0,56 etato, 2 mokytojo padėjėjos darbui su didelius specialiuosius ugdymosi poreikius turinčiais ugdytiniais (1,50 etatas) iš jų:

1 auklėtoja metodininkė, 4 vyresniosios auklėtojos, 7 auklėtojos.

Su priešmokyklinio amžiaus vaikais dirbo 4 priešmokyklinio ugdymo pedagogės (2,21 etato): 2 iš jų turi vyresniosios auklėtojos,1 – metodininkės, 1 – auklėtojos kvalifikaciją.

**9.6. Kiti darbuotojai (pareigybės, etatai):**

Aptarnaujantis personalas:

Direktoriaus pavaduotojas ūkiui – 1 etatas, sekretorė – 1 etatas, bibliotekininkas – 0,50 etato, informacinių technologijų specialistas – 0,50 etato, sandėlininkas – 1 etatas, auklėtojos padėjėjos – 5,50 etato, vyresnioji virėja – 1 etatas, virėjos – 1,75 etato, valgyklos darbininkė – 0,5 etato, stalius-santechnikas – 1 etatas, elektrikas – 0,25 etato, kiemo darbininkas – 1 etatas, valytojos – 2,75 etatai, teisės ir personalo specialistas – 1 etatas. Viso aptarnaujančio personalo 18,75 etato.

**10. Švietimo įstaigos dalyvavimas šalies ir tarptautiniuose projektuose, rezultatai.**

**10.1. Dalyvavimas įstaigos ir šalies projektuose:**

Laikydami prioritetine sritimi ,,Saugus ir sveikas vaikas“ dalyvaujame programose ,,Pienas vaikams“ bei ,,Vaisių ir daržovių vartojimo skatinimo programa mokyklose“. Siekdami užkirsti kelią patyčioms vykdome prevencines programas ,,Zipio draugai“, ,,Obuolio draugai“, ,,Įveikiame kartu“.

2016 m. Projekto „Olimpinė karta“ parašytas projektas „Mažieji olimpiečiai“ gautas finansavimas 150 eurų, pravestos numatytos sportinės veiklos.

Laimėtas ir įvykdytas projektas „Futboliukas“ (pedagogė Rasa Sukackienė), 2016 m. balandžio 7 d. šventinis renginys įstaigoje, gautas sportinis inventorius futbolui kieme ir salėje žaisti.

2016 m. lapkričio 16 d. su 5 mergaičių ir 2 pedagogių komanda dalyvavome Lietuvos moterų asociacijos, Respublikinės ikimokyklinio ugdymo įstaigų kūno kultūros pedagogų asociacijos (RIUKKPA) organizuotame festivalyje „Sportuojanti mergaitė – būsima olimpietė“.

Respublikinė ikimokyklinio ugdymo įstaigų kūno kultūros pedagogų asociacija (RIUKKPA) organizavo renginį „Futboliuko Kalėdos 2016“ gruodžio 10 d., kuriame dalyvavo Mokyklos-darželio priešmokyklinukų komanda su 2 pedagogėmis.

**10.2. Dalyvavimas tarptautiniuose projektuose.**

2016 metais buvo pateiktos dvi Erasmus+ projektų paraiškos. Iš pateiktų paraiškų programos Erasmus+ 2 pagrindinio veiksmo bendrojo ugdymo sektoriaus tarpmokyklinės strateginės partnerystės projektas ,,School can be fun“ gavo finansavimą 21895,00 EU ir nuo 2016-09-01 buvo pradėtos vykdyti numatytos projekto veiklos. Projekte dalyvauja Slovakijos, Olandijos, Portugalijos, Lenkijos ir Lietuvos mokyklos. Projektas baigsis 2018-07-31.

2016 m. dalyvaujame tarptautiniame projekte ,,Vaiko kelias į gražią kalbą“, kurio tikslas sudaryti palankias sąlygas ankstyvosios vaikų kalbos sutrikimų prevencijos taikymui kalbos ugdyme: ugdyti vaikų kalbą naudojant inovatyvius metodus. Šio projekto veiklomis ieškome inovatyvių prevencinių darbo būdų, siekiant sėkmingo kalbos vystymosi ankstyvajame ikimokykliniame amžiuje, mokome vaikus taisyklingo kalbos garsų tarimo, laviname smulkiąją ir bendrąją motoriką, ugdome taisyklingo kvėpavimo įgūdžius, turtiname žodyną ir skatiname kalbos raiškos plėtotę taip pat siekiame glaudaus, efektyvaus bendravimo ir bendradarbiavimo santykyje tėvai-logopedas-pedagogai.

**11. Ugdymo, prevencijos ir socializacijos programų įgyvendinimas, rezultatai.**

2016 m. dalyvavome vaikų vasaros poilsio programų rėmimo konkurse, vykdėme vaikų vasaros poilsio stovyklą „Margas sparnelis, gražus balselis“.

Šiam projektui vykdyti iš savivaldybės biudžeto buvo skirta 230 eurų. Pagrindinis dėmesys stovykloje skiriamas vaikui, jo saviraiškai ir asmenybės augimui. Projekto tikslas – organizuoti kryptingą vaikų užimtumą ir poilsį vasaros atostogų metu. Į projektą buvo įtraukti mokiniai iš socialiai remtinų šeimų. Vaikams organizuota pažintinė veiklos programa Druskininkų „Girios aide“, edukacinės programos Lazdijų krašto muziejuje, meno mokykloje. Stovyklautojai lankėsi Žuvinto biosferos rezervate, susipažino su čia gyvenančiais paukščiais. Mokiniai atliko kūrybines užduotis, dalyvavo linksmosiose estafetėse. Užimtumas vasarą reikalingas visiems vaikams, tačiau labiausiai tiems, kuriems mokykla yra vienintelė galimybė sužinoti ir pamatyti kažką nauja.

Lazdijų rajono savivaldybės finansuojamos vaikų ir paauglių nusikalstamumo prevencijos programos „Pabūkime kartu“ vykdymui buvo skirta 150 eurų. Programos tikslai: diegti mokiniams sveiko gyvenimo nuostatas, ugdyti gebėjimą, atsispirti neigiamai aplinkos įtakai. Ugdyti vaikų kultūringo elgesio, bendravimo ir bendradarbiavimo įgūdžius. Projekto metu pagal numatytą planą buvo organizuotos kvadrato varžybos, projekto dalyviai lankėsi Lazdijų policijos komisariate, buvome nuvykę į Valstybės sienos apsaugos tarnybos Kapčiamiesčio rinktinę, Marijampolės multicentrą.

Lapkričio 14-16 d. vyko Tolerancijos savaitei skirti renginiai. Visa veikla buvo prasminga, skatino ugdytinius turiningai praleisti laisvalaikį, išreikšti save. Vaikams buvo sudarytos sąlygos tenkinti pažinimo, saviraiškos ir lavinimo poreikius. Jie tapo draugiškesni, jautresni vieni kitiems, mokykloje sumažėjo patyčių ir smurto.

Dalyvaujame projektuose ,,Sveikatiada“, „Oranžinio traukinio kelionė per Lietuvą“.

**12. IKT naudojimas, jų skaičius švietimo įstaigoje.**

Mokykla-darželis turi 6 interaktyvias lentas, 2 televizorius, 2 kopijavimo aparatus, 16 planšetinių kompiuterių, 38 nešiojamus kompiuterius, 7 stacionarius kompiuterius, kompiuterizuotos visos mokytojų, ikimokyklinio ir priešmokyklinio ugdymo auklėtojų, pagalbos mokiniui specialistų darbo vietos. Kompiuterizuota biblioteka: nupirktas naujas kompiuteris, įdiegta apskaitos programa ,,Mobis“.

**13. Mokinių pavėžėjimas.**

Mokykliniais autobusais pavežami 17 mokinių ( 11.33% ), maršrutiniais autobusais pavežami 15 mokinių (15%). Tėvų transportu pavežamų mokinių (kuriems transporto išlaidas apmoka savivaldybė) nėra.

**14. Mokinių nemokamas maitinimas (nemokamą maitinimą gaunančių mokinių skaičius ir dalis (%) nuo bendro mokinių skaičiaus).**

2016 m. nemokamas maitinimas buvo skirtas 38 mokiniams (39.4% ).

**15. Švietimo įstaigai skiriamos lėšos (aplinkos, MK ir švietimo įstaigos užsidirbtos lėšos, jų panaudojimas), MK efektyvus panaudojimas (finansai, materialinės bazės turtinimas, ūkinė veikla).**

2016 m. buvo skirta:

Lazdijų rajono savivaldybės biudžeto lėšų – 251 840,00 eurų.

Mokinio krepšelio lėšų – 267 703,00 eurų.

Iš valstybės biudžeto mokinių nemokamam maitinimui – 10 000 eurų.

Kitų lėšų – 6 055,00 eurų.

Minimalios mėnesinės algos didinimui – 4 927,00 eurų.

**16. Švietimo įstaigos modernizavimas, rekonstrukcija, remonto darbai.**

2016 metais pastatų ir vidaus patalpų rekonstrukcijos darbų neatlikta, būtinas smulkus remontas atliktas visose ikimokyklinio, priešmokyklinio ugdymo grupių, pradinių klasių bei kitose bendro naudojimo patalpose, bei Senamiesčio g. 5, esančiose patalpose.

**17. Pagrindinės švietimo įstaigos veiklos pokyčiai ir pasiekimai, problemos ir jų sprendimo būdai.**

Pastatų ir vidaus patalpų rekonstrukcijos darbai 2016 metais nevykdyti.

Ūkinei veiklai: klasių ir grupių patalpų apšvietimo, sanitarinių patalpų ir įrengimų, grindų dangos, minkšto inventoriaus bei virtuvės įrengimų atnaujinimui, patalpų smulkiam remontui panaudota 5029 eurų.

Iš Mokinio krepšelio lėšų už 12200,00 eurų įsigytos 2 interaktyvios lentos, 8 nešiojami ir 12 planšetinių kompiuterių, už 2100,00 eurų nupirkti nauji baldai Mokyklos-darželio bibliotekai bei už 3100,00 eurų įsigyta ugdymo priemonių.

Iš savivaldybės skirtų lėšų už 4200,00 eurų nupirkta 8 komplektai vaikiškų tautinių kostiumų.

Mokyklos-darželio 2015-2017 metų strateginiame plane numatytoms prioritetinėms sritims (ugdymo proceso kokybė, saugios, sveikos ir modernios aplinkos kūrimas) bei strateginiams tikslams įgyvendinti reikalingas finansavimas:

- Būtina kiekvienais metais atnaujinti apšvietimo įrenginius visose klasių bei grupių patalpose, atlikti smulkųjį vidaus patalpų, sanitarinių mazgų remontą, išplėsti maisto sandėlio patalpas. Reikalingos lėšos 3000 eurų.

- Būtina įsigyti spintelių – drabužinių, atnaujinti visą minkštąjį inventorių: patalynę, rankšluosčius, antklodes, čiužinius ir pagalves visose ikimokyklinio ir priešmokyklinio ugdymo grupėse, nupirkti naujų indų darželio grupėms ir mokyklos valgyklai, tešlos maišyklę virtuvei. Reikalingos lėšos 15500 eurų.

- Į patalpas, esančias Senamiesčio g. 8 būtina įrengti įvažiavimą neįgaliesiems, pakeisti asbestinę pavėsinių stogų dangą ekologiška danga, įrengti stogelį šiukšlių konteineriui. Reikalingos lėšos 3600 eurų.

- Mokyklai-darželiui reikalinga nauja žoliapjovė bei šaldytuvas. Reikalingos lėšos 1100 eurų.

- Būtina įrengti vaikams poilsio ir žaidimo zoną prie pastato, esančio Senamiesčio g. 5, bei iškloti aikštelę saugia danga. Reikalingos lėšos 8800 eurų.

- Parengėme priemonių planą Lazdijų mokyklos-darželio „Vyturėlis“ statinių techninės būklės trūkumams pašalinti. Šio plano įgyvendinimui reikalingos lėšos sudaro 25300 eurų.

- Lazdijų mokykla-darželis „Vyturėlis“ kartu su Viešąja įstaiga Lazdijų kultūros centru bei partneriais iš Baltarusijos Respublikos pateikė projekto paraišką ,,Socialiai aktyvios bendruomenės kūrimas. Ženkime žingsnį pirmyn” (“Creating social active community. Make a step forward”) partnerio teisėmis. Projektas parengtas pagal „2014-2020 Europos kaimynystės priemonės Latvijos, Lietuvos ir Baltarusijos bendradarbiavimo per sieną programai, remiančiai dvišalį bendradarbiavimą“ programą. Projekto pagrindinis partneris – Viešoji įstaiga Lazdijų kultūros centras, projekto partneriai yra Lazdijų mokykla-darželis „Vyturėlis“ bei Baltarusijos Respublikos Gardino rajono Švietimo, sporto ir turizmo skyrius, Gardino rajono ideologinis, kultūros ir darbo su jaunimu skyrius, Gardino miesto Gimnazija Nr.7. Parengto projekto vertė mokyklos-darželio ,,Vyturėlis” infrastruktūros atnaujinimui ir pritaikymui 448735,05 eurų.

Direktorė Loreta Jurkonienė

\_\_\_\_\_\_\_\_\_\_\_\_\_\_\_\_\_\_\_\_\_\_